Helleg Walburga
D'Helleg Walburga ass 710 n. Chr. zu Devonshire, Wessex, an England gebuer ginn als Duechter vum Kinnek Richard vun England (deen 1150 helleggesprach gouf) an der helleger Wunna. Hir Bridder sinn de Willibald an de Wunibald (oder Winebald).

Biographie 

Si war Schülerin vun der helleger Tatta, enger Märtyrerin, am Wimborne Monastery zu Dorset. 748 n. Chr. ass si vum Hellege Bonifatius, dem Brudder vun hirer Mamm, als Missionnaire an Däitschland geruff ginn an huet als Nonn am Klouschter Tauberbischofsheim gelieft.

Mat 3 Ähre soll si e Kand virum Hongerdoud gerett hunn, um Wee bei d'krank Duechter vun engem Buerghär soll si vun Hënn ugefall gi sinn, déi si awer, nodeem se de Kniechten déi hir zu Hëllef komme wollten zougeruff huet si géif ënner dem Schutz vu Jesus Christus stoen, vun hir ofgelooss hunn.

761 n. Chr. ass d'Walburga Äbtissin vun deem vum Wunibald 751 n. Chr. gestëfte Benediktiner-Klouschter Heidenheim op der Brenz a Franken ginn. Si huet d'Männerklouschter mat engem Fraeklouschter erweidert. De 25. Februar 779 n. Chr. ass si gestuerwen an am Klouschter bäigesat ginn. 100 Joer méi spéit sinn der Walpurga hir Reliquien op Eichstätt an d'Kierch St. Walburg komm.

D'Walburga ass vum Poopst Hadrian II. een 1. Mee gutt 100 Joer no hirem Doud helleggesprach ginn.

Patréinesch 

 géint Houscht
 géint Honger
 géint Ploen
 géint Stierm
 géint Hondsbëss
 géint Tollwut
 vun de Schëffer
 vum Karschnatz
 vun der Stad Antwerpen an der Belsch
 vun der Stad Oudenarde an der Belsch
 vun der Stad Gronigen an Holland
 vun der Stad Zutphen an Holland
 Zu Conter ass si fir Heelung bei Aenleiden ugeruff ginn

Duerstellungen 

 Als Äbtissin mat 3 Éigen
 Als Äbtissin mat Engelen déi eng Kroun iwwer si halen
 Als Äbtissin am Stammbam vun de Kinneke vun England
 Nieft hirem Graf dat en Ueleg ofsonnere soll
 Mat enger Phioul Ueleg
 Als kinneklech Äbtissin mat enger klenger Fläsch Ueleg an engem Buch
 Mat engem Zepter, enger Kroun
 Mat hire Bridder, dem hellege Willibald an dem hellege Wunibald

Verschiddenes 

 Hir Kalennerdeeg sinn de 25. Februar an den 1. Mee.
 Drëpsen déi hir Grafplack vun Zäit zu Zäit ofsonnert erginn deen a Fläschen ofgefëlltenen heelkräftege "Walpurgisueleg"
 Walpurgiskraut (Hypericum) ass eng Bléieplanz déi op den Heedewisen an dréchene Grashiwwele wiisst. Et gëtt nieft Mëllechkane geluecht a soll géint d'Verhexung vun der Mëllech schützen a fir räich Rahm suergen. Op Brout verfiddert soll et d'Fruchtbarkeet vun de Ranner steigeren.
 De Brauchtem vun der Walpurgisnuecht huet u sech näischt mat der helleger Walburga ze dinn. Den Numm kënnt dohier datt Beltane, respektiv den Hexesabbat an der d'Nuecht vum 30. Abrëll op den 1. Mee, dee jo den Dag vun der helleger Walpurga ass, gefeiert ginn ass.

Kuckt och 
 Conter

Um Spaweck 

 Hellegelexikon
 Parkierch St. Walburga zu Overath

Helleg
Gebuer 710
Gestuerwen 779